Angels Mist Guest House is naby die dorp, Kaapschehoop, se ingang geleë. Dis 'n klein dorpie waar wilde perde nog in die strate en die omliggende woude rondloop. Daar is ook 'n pragtige versteekte waterval in 'n inheemse woud. Die natuur het fantastiese sandsteen rotse in perfekte kunsvoorwerpe omskep.
Akkommodasie beskik oor 10 en suite-kamers met slaapplek vir 1 tot 4 gaste. Gaste het ook toegang tot 'n TV-kamer, speletjieskamer en 'n eetarea. Daar is 'n uitkykpunt wat oor die wilde perde en woud kyk op die dubbelverdiepinggebou se dak. Maaltye en koeldranke is beskikbaar.
As jy deur die natuurlike sandsteen "kunsg…
As jy deur die natuurlike sandsteen "kunsgalery" stap, sal jy uitkom by een van Suid-Afrika se kraters. Jy kan dit behoorlik sien van die uitkykpunt af en in die verte is Barberton sigbaar.
Aangesien ons net 28 km van Nelspruit af is, is ons ideaal geleë as 'n basis vanwaar jy Sabie, Graskop, die Krugerwildtuin, God's Window, Potholes, Pelgrimsrus, Hazyview, Baberton, Badplaas en selfs Mosambiek en Swaziland kan besoek. Aan die einde van 'n besige dag kan jy uit die Laeveld-hitte ontsnap en in Kaapsehoop se muskietvrye berglug ontspan, of in die winter sommer net niks doen nie, met 'n glas voortreflike wyn in die hand.